
 12.2.2014
 BG
 Официален вестник на Европейския съюз
 L 41/3
 РЕГЛАМЕНТ ЗА ИЗПЪЛНЕНИЕ (ЕС) No 131/2014 НА КОМИСИЯТА
 от 11 февруари 2014 година
 за изменение на Регламент за изпълнение (ЕС) No 601/2013 за разрешаване на употребата на кобалтов(II) ацетат тетрахидрат, кобалтов(II) карбонат, монохидрат на кобалтов(II) хидроксид карбонат (2:3), кобалтов(II) сулфат хептахидрат и монохидрат на покрит гранулиран кобалтов(II) хидроксид карбонат (2:3) като фуражни добавки
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 С Регламент за изпълнение (ЕС) No 601/2013 на Комисията (2) се разреши употребата на кобалтов(II) ацетат тетрахидрат, кобалтов(II) карбонат, монохидрат на кобалтов(II) хидроксид карбонат (2:3), кобалтов(II) сулфат хептахидрат и монохидрат на покрит гранулиран кобалтов(II) хидроксид карбонат (2:3) като фуражни добавки, които принадлежат към категорията „хранителни добавки“ и към функционалната група „смеси на елементи с микроконцентрация“.
 (2)
 С цел изясняване на идентификацията на добавката кобалтов(II) карбонат, химическата формула на кобалтов хидроксид трябва да бъде заличена от списъка на активните вещества.
 (3)
 За по-голяма яснота и за да се избегне объркването с идентификационните номера на селеновите съединения, разрешени като фуражни добавки, е целесъобразно технически да се променят идентификационните номера на кобалтовите съединения.
 (4)
 Европейският орган за безопасност на храните („органът“) заключи в становищата си от 12 юни 2012 г. (3)
 (4) и 22 май 2012 г. (5), че следва да се предвидят конкретни мерки за защита на потребителите. Съответното изискване, че съединенията с висок потенциал за запрашаване трябва да се пускат на пазара под формата на пелети, може да бъде разширено, за да обхване други непрахообразни форми, без да се увеличава рискът за потребителите.
 (5)
 Заявителят за монохидрат на покрит гранулиран кобалтов(II) хидроксид карбонат (2:3) представи данни, за да докаже, че покритото вещество е кобалтов(II) карбонат, а не монохидрат на кобалтов(II) хидроксид карбонат (2:3). След проверка в документацията на заявката, която бе основание за горепосоченото становище на органа (6), става ясно, че е необходимо да се изменят съответните условия за разрешаването на посочения продукт.
 (6)
 В резултат на издаването на нови разрешения чрез Регламент за изпълнение (ЕС) No 601/2013 разпоредбите на Регламент (ЕО) No 1334/2003 на Комисията (7) относно кобалтов ацетат тетрахидрат, основен монохидрат на кобалтов карбонат и хептахидрат на кобалтов сулфат са неактуални и следва да бъдат заличени.
 (7)
 В резултат на тези промени преходният период, предвиден в Регламент за изпълнение (ЕС) No 601/2013, следва да бъде удължен, за да се позволи на заинтересованите страни да се подготвят за изпълнението на изискванията, произтичащи от измененията. Що се отнася до храните, предназначени за домашни любимци, на пазара се предлагат множество различни продукти със специална система за етикетиране. Поради това е уместно преходният период да се удължи, за да се осигури плавен преход за съответните оператори в сектора на фуражите.
 (8)
 Регламент за изпълнение (ЕС) No 601/2013 следва да бъде съответно изменен.
 (9)
 Освен